
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 97
                                                                 din 29 mai 2025
privind acordarea unor gratuităţi la transportul urban cu mijloace de transport în comun pentru pensionarii

         cu domiciliul în municipiul Sighişoara, precum și stabilirea modalităţii de acordare a gratuităţii

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 6.670/20.02.2025 şi la Consiliul Local Sighișoara cu nr. 9.601/14.03.2025, de referatul de aprobare, înregistrat cu nr. 6.669/20.02.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 9/1998 privind înființarea societății Apă Termic Transport S.A.;

Având în vedere prevederile Hotărârii Consiliului Local Sighișoara nr. 323/27.12.2022 privind aprobarea studiului de oportunitate, a modalităţii de atribuire a contractului de delegare și a contractului de delegare directă a gestiunii serviciilor publice de transport persoane prin curse regulate în aria teritorială de competență a Municipiului Sighişoara;

Având în vedere prevederile Contractului de delegare directă a gestiunii serviciului public de transport persoane în aria teritorială de competență a Municipiului Sighișoara, înregistrat la Municipiul Sighișoara cu nr. 52.021/29.12.2022, iar la societatea Apă Termic Transport S.A. cu nr. 3.655/29.12.2022;

Având în vedere prevederile Legii nr. 51/2006, Legea serviciilor comunitare de utilităţi publice, republicată, cu modificările şi completările ulterioare;
Având în vedere prevederile Legii nr. 92/2007, Legea serviciilor de transport public local, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 156/2024 privind unele măsuri fiscal - bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările şi completările ulterioare, precum și ale Legii nr. 296/2023 privind unele măsuri fiscal - bugetare pentru asigurarea sustenabilităţii financiare a României pe termen lung, cu modificările şi completările ulterioare;

Având în vedere prevederile Ordonanței Guvernului nr. 27/2011 privind transporturile rutiere, cu modificările şi completările ulterioare;

Având în vedere prevederile Ordonanţei Guvernului nr. 97/1999 privind garantarea furnizării de servicii publice subvenţionate de transport rutier intern şi de transport pe căile navigabile interioare, republicată;

Având în vedere prevederile Ordinului nr. 272/2007 al Autorităţii Naţionale de Reglementare pentru Serviciile Comunitare de Utilităţi Publice pentru aprobarea Normelor - cadru privind stabilirea, ajustarea şi modificarea tarifelor pentru serviciile de transport public local de persoane, cu modificările și completările ulterioare;

Având în vedere Hotărârea Consiliului Local al Municipiului Sighişoara nr. 109/29.11.2012 privind acordarea gratuităţii la transportul urban pentru pensionarii din municipiul Sighișoara;

Luând în considerare prevederile Legii nr. 52/2003 privind transparenţa decizională în administraţia publică, republicată, cu modificările și completările ulterioare;
Având în vedere Raportul de specialitate al S.C. Apă Termic Transport S.A. cu nr. 357/20.02.2025, înregistrat la Municipiul Sighișoara cu nr. 6.668/20.03.2025, prin care se propune acordarea unor gratuităţi la transportul urban cu mijloace de transport în comun pentru pensionarii cu domiciliul în municipiul Sighişoara, precum și stabilirea modalităţii de acordare a gratuităţii;

Având în vedere avizele favorabile ale tuturor comisiilor pe domenii de specialitate;
         În temeiul art. 129 alin. (2) lit. ”d”, alin. (7) lit. ”n” și alin. (14), art. 139 alin. (1) şi alin. (3) și a art. 196 alin. (1) lit. ”a” din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare,

        H O T Ă R Ă Ş T E:

Art. 1. (1) Se aprobă acordarea gratuită a unui număr de 4 bilete a câte 2 călătorii/persoană/lună la transportul de persoane în aria teritorială de competență a Municipiului Sighișoara, cu mijloace de transport în comun aparţinând societății Apă Termic Transport S.A., pentru pensionarii cu domiciliul în municipiul Sighişoara ale căror venituri, înregistrate pe cuponul de pensie la rubrica ”Total drepturi”, nu depășesc nivelul salariului minim net pe economie.  

(2) Pensionarii, astfel cum sunt definiți potrivit art. 3 lit. j) din Legea nr. 360/2023 privind sistemul public de pensii, cu modificările și completările ulterioare, sunt persoanele care beneficiază de una din categoriile de pensii: pensia pentru limită de vârstă, pensia anticipată, pensia de invaliditate, sau pensia de urmaş. 

Art. 2. Contravaloarea celor 4 bilete a câte 2 călătorii/persoană/lună, pentru transportul gratuit al persoanelor prevăzute la art. 1 din prezenta hotărâre, se va suporta din bugetul local al municipiului Sighișoara.


Art. 3. Societatea Apă Termic Transport S.A., va elibera, la cerere, persoanelor prevăzute la art. 1, legitimaţii anuale gratuite, care vor fi vizate lunar o dată cu eliberarea celor 4 bilete a câte 2 călătorii/persoană, în baza actului de identitate, a deciziei de pensionare şi a cuponului de pensie din luna anterioară.
Art. 4. Ca o consecință a prevederilor de mai sus, se va proceda la modificarea, în mod corespunzător, a Anexei 7, respectiv a Anexelor 7.1, 7.2 și 7.3 la Contractul de delegare directă a gestiunii serviciului public de transport persoane în aria teritorială de competență a Municipiului Sighișoara, înregistrat la Municipiul Sighișoara cu nr. 52.021/29.12.2022, iar la Societatea Apă Termic Transport S.A. cu nr. 3.655/29.12.2022, potrivit Anexei, care face parte integrantă din prezenta hotărâre.

Art. 5. Cu data adoptării prezentei hotărâri, Hotărârea Consiliului Local Sighișoara nr. 109/29.11.2012 privind acordarea gratuităţii la transportul urban pentru pensionarii din municipiul Sighișoara îşi încetează valabilitatea. 

Art. 6. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Compartimentul Buget, Contabilitate, Salarizare – Direcția Economică, Serviciul Monitorizare Servicii Publice, Guvernanță Coorporativă din cadrul Municipiului Sighișoara și operatorul Apă Termic Transport S.A.
Art. 7. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.     
PREŞEDINTE DE ŞEDINŢĂ,
  

    Șoneriu Mihai - Marcel
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu 15 voturi ”pentru” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Compartimentul Buget, Contabilitate, Salarizare – Direcția Economică;
  1 ex. Serviciul Monitorizare Servicii Publice, Guvernanță Coorporativă;

  2 ex. S.C. Apă Termic Transport S.A.

10 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 97/29.05.2025

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


